U neko doba oko 2005. godine
majka i ja bili smo u Palm Beachu.
Dan je bio krasan. Igrali smo golf.
Otišli smo gore na ručak.
Sjeli smo, a ondje je bio još samo jedan par.
Bernie Madoff i njegova žena Ruth.
Majka ga je odmah primijetila.
„Gle. Bernie!”
Prišla mu je i predstavila mu mene.
„Ovo je moj sin Jeff. Vaš je klijent.”
Rukovao sam se s g. Madoffom.
Bio sam zaprepašten.
On je bio bog Palm Beacha.
Bog financija.
Vratili smo se za stol.
Moja majka je na sebi svojstven način rekla:
„Oh, kakav krasan muškarac!”
A onda je rekla: „Samo mi se nešto na njemu ne sviđa.
Nikad te ne gleda u oči.”
Moja majka shvatila je prije svih.
Samo nije zbrojila dva i dva.
Jer taj je bog bio demon, vrag.
Bernieja Madoffa su uhitili.
Utemeljitelj je Bernie Madoff Investment Securitiesa.
Ima 70 godina.
Svi ga znaju na Wall Streetu.
Bernieja Madoffa uhitio je FBI.
Ta poznati akter s Wall Streeta navodno je, ali i po svom priznanju,
uništio mnogo života, dobrotvornih udruga i ugleda diljem svijeta.
Hod stida i guranja.
Ne guraj me.
Ljudi misle da znaju ovu priču.
Misle da je to priča o jednom čovjeku,
ali kad pomaknemo zavjesu, vidimo da je priča mnogo veća.
Bernie Madoff najveći je kriminalac u povijesti Wall Streeta.
Financijski sociopat, serijski financijski ubojica.
Bio mi je poput strica.
Bio mi je drag i vjerovao sam mu,
a zapravo je bio čudovište koje je svima lagalo.
Povjerenje. Izdaja. Utjelovljenje zla.
Ljudi će se toga sjećati i za stotinu godina.
Riječ je o 64 milijarde dolara.
Kad vidite toliko nula,
pamet vam stane.
Morate zakoračiti u zemlju iza zrcala, u tu alternativnu stvarnost
u kojoj ništa nije stvarno.
To je bila laž. Novac je otišao u dim.
Nestao.
Jedno je kad izgubiš svu ušteđevinu.
Ali strašno je kad izgubiš i kuću.
Kako je tako dugo mogao zavaravati toliko ljudi?
Sve se to lako moglo izbjeći,
ali mnogi su to omogućili zato što su bili pohlepni.
Stvar je u velikim bankama, u regulativnim agencijama.
U cijelom tom ekosustavu
koji je potpuno zakazao.
Kad u nešto ulažeš milijarde, moraš provjeriti sve.
Čak i ako ti Bog pošalje CV,
provjeri reference.
G. Madoff, po svom vlastitom priznanju zarađujete laganjem.
-Je li to istina? Živite od laganja? -Da.
Nitko ne shvaća zašto je Bernie Madoff to učinio.
Imao je uspješan biznis i zavidjeli su mu svi na Wall Streetu.
Svi se pitaju zašto je Bernie Madoff počinio najveću prijevaru u povijesti.
Ništa u ovoj industriji nije onako kako izgleda.
Zato ona funkcionira...
Nešto morate shvatiti.
Svi su oni isti,
Svi u toj industriji su pohlepni.
MADOFF: ČUDOVIŠTE S WALL STREETA
GODINA 2008.
Večeras počinjemo izvještavati o onom što nazivaju
najgorom financijskom krizom novog doba.
Svakako o najvećoj financijskoj katastrofi u SAD-u zadnjih desetljeća.
Godine 2008. bila je ekonomska kriza.
Bio je to kraj svijeta.
Kriza na Wall Streetu.
Kriza zbog loših kredita za nekretnine.
Brokeri su prodavali hipoteke ljudima koji si ih nisu mogli priuštiti.
Wall Street znao je da je to uglavnom sranje.
A svejedno su to prodavali ljudima koji to nisu mogli otplaćivati.
Ovrhe diljem zemlje narasle su nevjerojatnih 87 %.
Vrijednost nekretnina ove godine
možda padne više od pola trilijuna dolara.
Nevjerojatno. Ljudi su gubili domove.
Burza se urušavala.
Svaki je dan bio gori od prethodnog.
Dow je pao gotovo 450 bodova.
VRIJEDNOST DIONICA NAGLO PADA
To nikad nismo vidjeli.
U Tokiju su zabrinuti zbog recesije u SAD-u.
Sve su banke propadale.
Lehman Brothers prijavit će bankrot.
Financijska kriza izaziva paniku.
Suočeni smo s mogućnosti globalnog raspada sustava.
To je bila kataklizma kakva se događa jedanput u 100 godina.
Izazvala je masakr u tom sustavu.
A tad to s Berniejem.
To je najveća Ponzijeva shema u povijesti Wall Streeta.
Optužbe protiv Bernieja Madoffa
i činjenica da je možda čak 50 milijarda dolara koje su ulagači mislili da imaju
jednostavno nestalo.
Kako se osjećate?
Bernieja Madoffa uhitili su u četvrtak, 11. prosinca 2008. godine.
U petak ujutro agenti FBI-a došli su u Madoffov ured
u vrlo uglednoj zgradi Lipstick na istočnoj strani New Yorka.
Ušli smo u predvorje Lipsticka
i kao da samo naišli na scenu iz filma Frankenstein,
u kojoj ljutiti mještani s vilama i bakljama
želite otići gore i ubiti čudovište.
Agenti FBI-a otišli su gore u prslucima kakve nosimo za racije,
a ja sam prvi ušao u ured.
Svi zaposlenici bili su na 19. katu.
Bio je potpuni kaos.
Neki su plakali,
nastojeći shvatiti što se događa.
FBI je vodio istragu,
ali imali smo Poreznu, Ministarstvo rada, računovođe,
agenciju koja nadzire brokersku industriju, SIPC.
Počeli su ljudima uskraćivati pristup.
Malo sam se iznenadio jer je sve izgledalo zakonito.
Posvuda računala, satovi koji pokazuju različite vremenske zone...
Izgledalo je kao prava brokerska tvrtka.
Za vrijeme premetačine
ušao sam u Berniejev ured i počeo dobivati sliku o njemu,
tko je i kakav je.
Lijevo su bile Lichtensteinove reprodukcije, sve s motivom bika.
Za mene taj bik nije predstavljao simbol burze.
Bio mi je simbol sranja i laži.
Iza njegova stola bila je vrlo moderna umjetnina.
Golemi šaraf (screw).
To je bila, njegova poruka svijetu. „Screw you.” (Nabijem vas)
Upali smo u ured, priveli Bernieja Madoffa i znali da je nestalo mnogo novca.
Najveći je problem bio što nismo znali kako.
Nismo znali tko je od tih zaposlenika kriv, a tko nedužan.
Želimo doznati koliko je žrtava.
Koliko je novca ukradeno?
Koji su razmjeri toga?
I želimo znati tko je sve to radio zajedno s njim.
Tko su svi igrači? Koja je bila njihova uloga?
Gdje je novac?
Tko se okoristio tim zločinom?
Jer nikako nije moguće da Ponzijevom shemom okrenete 50 milijarda
bez ama baš ničijeg znanja.
S Berniejem Madoffom bilo je vrlo teško odrediti
gdje prestaje istina i počinju laži.
Čujte, ne ponosim se time što sam učinio.
Mnogo sam sati proveo analizirajući svoje razloge za to.
Jedan je moj problem što sam uvijek svima htio ugoditi.
Ljudi su mi vjerovali kad sam se počeo baviti biznisom.
Donosio sam im zaradu
pa su svi u industriji mislili da sam vrlo uspješan,
što i jesam bio.
G. Madoff, slažete li se s prvom rečenicom na 7. stranici?
Opisuje li dobro vaš biznis?
„Kad se Madoff počeo baviti maloprodajom 1960. g., imao je oko 12 klijenata
iz kruga obitelji i prijatelja.” Da.
Vratimo se na početak.
Bernie Madoff sin je židovskih doseljenika.
Djed i baka došli su iz Rusije i Poljske.
Odrastao je u Laureltonu u Queensu,
izvan New Yorka.
Rane godine Madoffova života treba smjestiti u pravi kontekst.
SAD, kao i većina svijeta, jako su patili
za vrijeme strašne Depresije 1930-ih,
a onda i rata 1940-ih.
Desetljeće i pol previranja i trauma.
Zato su 1950-ih ljudi bili gladni tišine, mira i normalnosti,
a ta se glad pretvorila
u konformističku kulturu američkih predgrađa.
Većina Amerikanaca ulazi u dobrostojeću srednju klasu.
Nude gotovo neograničenu sposobnost konzumacije.
Tad je Berniejev otac uspio preseliti obitelj
u to okruženje srednje klase u Queensu.
Berniejevi roditelji zvali su se Ralph i Sylvia.
Majka je bila domaćica.
Otac je radio razne poslove.
Bernie je prosječni dječak koji je išao u javnu školu.
Nije se dobro snalazio u društvu. Čuo sam jednu priču.
Jedna se curica nije htjela igrati s njim.
Na kraju joj je ponudio 25 centa
pa se tad igrala s njim.
Bernie je vrlo rano naučio da ljude može motivirati novcem.
U srednjoj je bio spasilac na bazenu.
Samog je sebe vidio kao nekog tko čini dobro
i štiti druge, na koga se uvijek mogu osloniti.
Usput je prodavao opremu za kosilice.
Htio je zarađivati.
Čvrsto je odlučio da će biti uspješan.
Buduću suprugu Ruth Alpern upoznao je na tulumu u prijateljevom podrumu.
Bilo je to vrijeme širokih suknjica i kratkih sokna.
Vrijeme školskih ljubavi.
Ruth je bila vrlo pametna.
Poslije srednje škole pohađala je koledž.
To je tad za žene bilo neuobičajeno.
Bila je lijepa i elegantna.
Očito je imala više novca.
Otac Saul Alpern imao je uspješnu računovodstvenu tvrtku u New Yorku.
Zato je bila dobra prilika.
Ruthin otac nije mislio da je Bernie dobar za nju,
da bi mogla naći boljeg,
da taj klinac nikad ništa neće postići.
Otac je htio da Bernie bude odvjetnik pa se Bernie upisao na studij prava.
Ondje je izdržao samo godinu dana.
Bernie Madoff živio je u sjeni neuspjeha.
Berniejeva obitelj bila je neuspješna.
Otac je imao nekoliko biznisa.
Svaki je propao iz nekog razloga.
Zamalo da nisu izgubili kuću zbog neplaćena poreza.
U jednom trenutku majka je morala raditi u banci krvi
kako bi skrpili kraj s krajem.
Uspješna obitelj iz predgrađa ne bi trebala tako živjeti.
Zato je Madoff razvio
tu apsolutno nepokolebljivu potrebnu da uspije,
da ne bude neuspješan kao otac.
Svi bismo mi mogli živjeti bolje negoli sad živimo.
Htio je brzi, hrabri uspjeh kakav postižu ljudi na Wall Streetu.
Wall Street, financijsko srce nacije.
Središte američkog biznisa i industrije.
Bilo je to doba Wall Streeta kad su „brzo” i „hrabro” bile ključne riječi.
Bile su to 1960-e, go-go godine.
Veliki rizik, velika zarada.
Mladi brokeri, mladi financijski menadžeri preplavili su poslijeratno tržište.
Uz pomoć ulagačke industrije
možemo uložiti ušteđevinu, vitalizirati industrijske planove
i nastaviti samima sebi omogućavati sve bolju robu
i usluge kakve želimo.
Povlašteni smo što možemo financirati budućnost Amerike.
Nekoliko tjedana poslije vjenčanja
Bernie je postavio svoju zastavicu
na mali radni stol u računovodstvenoj tvrtki Ruthina oca.
Počeo je s 5000 dolara
i utemeljio Bernard L. Madoff Investment Securities, BLMIS, 1960. g.
I Ruth je radila na tome.
Pomagala je oko administracije i često ispisivala čekove.
Bernie je sebe od početka vidio kao dobrog čovjeka
koji će se uhvatiti ukoštac sa sustavom i pobijediti ga tim pravilima.
Bernie je počeo trgovati dionicama koje su kružile izvan burze.
Tad je burza većini imućnih Amerikanaca
značila Njujorška burza.
Ali postojalo je golemo tržište koje većina ulagača nije vidjela
i u kojem se nije trgovalo na određenome mjestu.
Sastojalo se od brokera i trgovaca koji su imali telefon.
I ništa drugo.
To se tržište sastojalo od, da tako kažemo, kante za smeće.
Pune tvrtka koje nisu bile ugledne
ili su bile premale ili doslovno na zlom glasu
i dionicama takvih tvrtka trgovalo se izvan Wall Streeta.
Bernie je bio spreman kupovati i prodavati
sve veći broj dionica tih tvrtka koje nisu bile na burzi.
Nitko nije točno znao koliko te dionice stoje.
Tad nije bilo računala i interneta. Nije bilo aplikacija.
Doslovno biste uzeli telefon u ruku, nazvali Bobbyja u Bostonu
i rekli da imate 100 dionica koje bi on tad kupio.
Cijenu biste dogovorili telefonom
i potvrde poslali poštom.
Bio je to Divlji zapad Wall Streeta.
Rizik je bio golem.
Potencijalna zarada bila je golema.
Morali ste imati čelične živce i ledenu vodu u žilama
kako biste na tom tržištu mogli opstajati iz dana u dan.
Bernie je to imao.
Biznis je bio uspješan i brzo rastao.
Ali sa strane je počeo voditi mali biznis za ulagačko savjetovanje.
Pomislio je: „Uz to što prodajem ove dionice izvan burze
mogu upravljati tuđim novcem i biti čisti ulagački savjetnik.”
To je kad upravljate tuđim novcem.
Ulažete u njihovo ime i donosite im zaradu,
ali za to dobivate plaću, a ne proviziju.
To je mnogo unosnije od rada na proviziju.
Njegov tast Saul Alpern
imao je mnogo klijenata čije je knjige vodio
i koje je preporučivao zetu.
Tako je Bernie skupio tih 20-24 ljudi koji su htjeli da ulaže za njih.
Oblik tog ranog Madoffovog savjetovanja za ulaganje
bio je pomalo neobičan, a može se reći da je bio i rubno zakonit.
Saul Alpern nije Bernieju dao da samo sklapa ugovor s pojedinim klijentom.
Odlučio mu je to još dodatno olakšati.
Skupio bi sav njihov novac
i dao ga Bernieju kako bi ga on ulagao.
A kad bi Bernie objavio koliko su zaradili,
tu bi zaradu podijelili među svima koji su bili u toj grupi.
Oprezni odvjetnik rekao bi Saulu Alpernu da to ne radi.
To je bio neregulirani uzajamni fond.
Više od 20 klijenata
morate prijaviti vladinoj agenciji za regulaciju vrijednosnica, SEC-ju.
Ali Bernie Madoff nije se prijavio kao ulagački savjetnik.
Od samog početka
vidite tu podjelu na odjeljke koja je obilježila njegovu karijeru.
Imao je legitimni posao trgovanja dionicama izvan burze.
Usto je imao privatnu tvrtku za savjetovanje ulagača
za koju mnogi nisu znali,
koju nije baš vodio držeći se svih postojećih pravila.
Imao je snažan poriv da na Wall Streetu uspije od nule,
da izbjegne neuspjeh svojih roditelja i uzdigne se do samog vrha.
Kao neslužbeni savjetnik ulaganja
Bernie je ušteđevinu klijenata ulagao u vrlo nesigurne dionice.
Zarađivao je, ali je i riskirao, jako je riskirao.
A tad je došao svibanj 1962. godine.
Nagla lavina prodaje dionica
u kojoj vrijednost dionica pada
i gubi se više od 20 milijarda u vrijednosnicama.
Najveći pad od 1929. godine.
Tržište se vrlo naglo strašno urušilo
i prve vrijednosnice koje su otišle u dim
bile su te nesigurne dionice koje je Bernie kupio za svoje klijente.
Gotovo u trenu su ostali bez ičeg.
Klijenti su, u teoriji, ostali bez novca.
Ukupna vrijednost njihovih ulaganja bila je 30 000 dolara.
Osjećao sam krivnju
što su kupili dionice koje sam im ja rekao da kupe.
No umjesto da prizna
kako je suludo riskirao njihovim novcem i sve izgubio,
odlučio je to zataškati.
Od svog je tasta Saula Alperna pozajmio 30 000 dolara
i sve ih isplatio.
Iskoristio je tih 30 000 dolara kako bi oni imali novac na računu
i lagao im o tome što je učinio.
Zahvaljujući tim lažima na kraju je izgledao kao genij.
Činilo se da je nevjerojatno uspješan
i da je fantastični strateg koji je uspješno prebrodio
najgori tjedan na burzi od 1929 g., a da pritom nije izgubio ni novčića.
Tad je morao prihvatiti činjenicu da će biti lažljivac ili neuspješni biznismen.
I odlučio je
da će lakše živjeti kao lažljivac
nego kao kad bi morao priznati da nije uspio.
Cijeli svijet gleda!
Tad su došle 1970-e.
Pojačavaju se napadi na Sj. Vijetnam.
Ljudi moraju znati je li njihov predsjednik prevarant.
Recesija je.
Golemi su redovi za benzin.
Pad gospodarstva mogao bi se nastaviti.
Rastao je broj nezaposlenih, cijena benzina nevjerojatno je narasla.
Inflacija je bila sve veća,
što je odvelo do recesije.
Wall Street proživio je radikalne promjene.
Bilo je to poput usporenog kraha burza.
Kad je Bernie ušao u 1970-e,
odlučio je da bi se trebao preseliti na Wall Street
i postao mnogo konzervativniji u trgovanju dionicama.
Postao je ono što zovu održavatelj tržišta.
Kad kupujete dionice,
kad kupite 100 dionica od nekog tko ih prodaje, zapravo se ne događa to.
U tom slučaju zapravo imate posrednika koji je već kupio tih 100 dionica.
Zapravo ih kupujete od tog posrednika,
a Madoff je bio to, prodavatelj na veliko.
Skupljao bi veliku količinu dionica
i prodao ih kad bih netko htio kupiti
te bi pritom dobio naknadu od nekoliko centa za svaku prodaju.
To radi održavatelj tržišta.
Dužnost im je da kupuju dionice u lošim i dobrim vremenima.
Taj mu je posao tako naglo dobro krenuo
da je uposlio svog brata Petera.
Bili su pravi vizionari i pioniri računalnog trgovanja.
Pojavom računala
Wall Street se radikalno promijenio.
Ovo je početak novog doba, pokrenutog silom revolucije.
Računala su toliko važna da su promijenila tijek civilizacije.
Veliki igrači na Wall Streetu
nisu htjeli trgovati s 200 dionica.
Prosječnoga dana htjeli su trgovati s 20 000 dionica.
U 1970-ima kupovanje i prodavanje dionica dugo je trajalo.
Najčešće nekoliko tjedana.
Wall Street treba ljude koji mogu brzo trgovati.
To zahtijeva računala, a Bernie je među prvima koji ih uvode.
Računalima transakciju može obaviti u tri dana. To je prije bilo nemoguće.
Ubrzavanjem procesa mogao se natjecati
za poslovanje s velikim institucijama
i to mu je dalo prednost.
Bernie je briljantno spojio
sve te male tvrtke čijim je dionicama trgovao,
sve te neugledne tvrtke,
na, recimo, jednom računalnom ekranu
i to je postalo NASDAQ i NASD.
Legitimizirao je taj biznis.
Danas su Apple, Google, Microsoft tvrtke NASDAQ-a.
Njegova legitimna brokerska tvrtka poslovala je fenomenalno,
zbog čega je još bizarnije
što je ujedno vodio taj mutni posao savjetnika ulaganja
za koji nitko nije znao, a koji je također rastao.
Pročulo se koliko je Bernie sjajan.
Ljetovao je u Catskillsu,
skupljao novac od prijatelja i članova obitelji.
Mislili su da će biti zvijezda.
Otac njegove žene, Saul Alpern, i dalje mu je slao klijente.
Saul je uposlio dvojicu računovođa,
Franka Avellina i Michaela Bienesa.
Po odlasku Saula Alperna u mirovinu tvrtku su preimenovali u Avellino i Bienes,
iliti A i B.
Michael Bienes i Frank Avellino par su koji nije baš nastao u raju.
Avellino i Bienes znali su
da Bernie Madoff upravlja novcem Saulove obitelj i prijatelja.
Ali tek po Saulovom odlasku u mirovinu oči su im se zacaklile znakom dolara.
Bili su kao djeca u slastičarnici.
Počeli su stvarati prvi Berniejev napajajući fond,
skupljajući novac raznih ulagača,
korporacija, obiteljskih ureda, trustova i pojedinaca.
Objedinili su taj novac u fond
i slali ga u Berniejevu neslužbenu savjetničku tvrtku.
To su radili s klijentima, prijateljima i obitelji klijenata.
Za prikupljanje tog novca naplaćivali su naknadu.
Počeli su slati rijeku novca
kojim je Bernie upravljao.
Avellino i Bienes nisu bili hedge fond ni fond Wall Streeta.
Bili su samo računovođe.
Nisu registrirali ulagački posao, što je protuzakonito.
Uzimali su novac klijenata
i davali ga tajnome menadžeru, čije ime nisu mogli odati,
a klijentima ne bi rekli što se zbiva s njihovim novcem.
Taj menadžer bio je Madoff.
Do kraja 70-ih Bernie je okusio američki san o uspjehu.
Bernie i Ruth imaju dva sina, Andrewa i Marka.
On je obiteljski čovjek koji voli obitelj.
Preselili su se u krasno susjedstvo,
Roslyn, Long Island, vrlo bogatu zajednicu na obali.
Bio je tako rastrošan da je na Manhattan putovao hidroplanom,
a ne vlakom ili cestom s Long Islanda kao drugi.
Problemi su prošli i sad smo puni nade, samopouzdanja i prilika.
Vlada koja je uvela visoki porez, bila rastrošna i previše sve regulirala
unijela je nemir u naše slobodno tržište.
Naš je ekonomski program ove četiri godine
da bika pustimo s lanca.
Kad su došle 80-e,
američki model burze brzo je postao globalni fenomen.
Bio je to početak globalizacije. Svi su htjeli biti na burzi
i Bernie je svojim legitimnim poslom počeo mnogo zarađivati.
Wall Street je 80-ih bio ludnica.
Bilo je vrlo uzbudljivo i ljudi su mnogo zarađivali.
Čula sam da je bilo mnogo kokaina i alkohola
i mnogo odlazaka u restorane. Sve su tvrtke upošljavale nove ljude.
Za Bernieja Madoffa počela sam raditi 1985. godine.
Bernie je imao nevjerojatnu karizmu.
Bio je jako cijenjen na Wall Streetu bio je u upravnom odboru NASDAQ-a.
Stalno je letio u London i bio na sastancima.
Kad bi Bernie nešto kupio, tržište bi se odmah diglo.
Kad bi nešto prodao, palo bi
i mnogi su o njemu mislili da on zna ama baš sve.
Berniejeva legitimna tvrtka nevjerojatno je dobro poslovala.
On i Ruth preselili su se u krasan penthaus na Manhattanu.
Kupio je ljetnikovac u Montauku. Učlanio se u golf-klub.
Kupio je brodicu.
Mogao je pogledati tastu u oči i reći:
„Vidiš? Rekao sam ti da ću uspjeti.”
Posao sam pokrenuo s 500 dolara.
Počeo sam od nule.
Bio sam klinac iz Queensa. Nisam išao na Harvard i slično.
A iznenada sam, 1987. godine, postao vrlo uspješan.
Bio sam bogat.
Puno smo zarađivali.
Rasli smo, upošljavali još brokera.
Bernie je htio prestižniju zgradu.
U ljeto 1987. godine preselili smo se u 3. aveniju, br. 885.
U Lipstick.
To je vrlo neobična zgrada.
Izgleda kao tuba za ruž.
Preseljenje u taj poznati neboder
impresioniralo bi ulagače i zaposlenike.
Čak i regulatore.
Bio je to dio novog uglednog imidža koji je Bernie htio stvoriti za sebe.
Uredi su bili fantastični kad smo se uselili.
Vrlo sofisticirani i moderni.
Bilo je puno prozora i sve je bilo okupano žarkim svjetlom.
Kad sam počela raditi za Bernieja Madoffa 1987. godine
bilo je to u obiteljskom okruženju
jer su tad još puno radili s obitelji.
Ugođaj je bio lijep, bilo je vrlo udobno.
Vrlo sigurno.
Gotovo svi koji su ondje radili bili su rođaci
ili prijatelji rođaka.
Berniejevi sinovi Mark i Andy radili su ondje.
Mark i Andy bili su uzorni Amerikanci.
Svatko bi se ponosio takvom djecom.
Njegov brat Peter bavio se pitanjima usklađenosti.
Ruth je ondje imala ured.
Bila je vrlo srdačna.
Zbilja krasna majka.
Bernie i Ruth jako su voljeli svoju djecu.
Ona je obožavala Bernieja i mislim da joj se on povjeravao.
Bernie mi je jedanput rekao: „Ruth je sjajna partnerica.”
Bernie je bio vrlo darežljiv.
Mnogo je davao u dobrotvorne svrhe.
Plaćao je avionske karte za medeni mjesec
svim zaposlenicima koji bi se vjenčali.
Bio je u odboru Yeshive. Radio je sa Specijalnom olimpijadom.
Jednoj je ženi platio operaciju srca.
Madoffi su sve pozvali u Montauk na ljetni vikend,
zajedno s obiteljima, i smjestili nas u hotele.
Igrali smo odbojku na plaži.
Imali smo pravi tulum, puno se pilo.
Plesali smo, bilo je zabavno.
Ali Bernie je imao i drugu stranu.
Pomno je pazio na svoj izgled i svoju okolinu.
Sve je moralo biti savršeno.
Kad bi pogledao nečiji radni stol
i vidio da je monitor malo nakrivljen,
morao bi to popraviti i poravnati ga.
Čak i kad biste sjedili za tim stolom popravio bi to kad bi prošao kraj njega.
Niste smjeli imati srebrne okvire slika, samo crne i sive.
Niste smjeli imati biljke na stolu.
Sve je moralo biti isto.
Kako je vrijeme prolazilo
bivao je sve intenzivniji.
Bilo je dana kad ste osjećali tu napetost
i tad je bilo bolje da ga se klonite.
Niste znali hoće li vam glavu otkinuti.
Kurvin sine. Šuti!
Sjećam se kako je jedanput urlao na svog brata Petera.
Odjebi iz mog ureda!
Zabolio me želudac.
Ustala sam i zamolila ga da prestane.
Peter bi se povukao. Bernie je bio nasilnik. To mu je bilo naličje.
Mislim da se Peter vjerojatno malo bojao Bernieja.
Onako kako smo ga se svi bojali.
Htio vas je kontrolirati
i zato što vas nije odobravao
mogao vas je kontrolirati.
Bernie bi se promijenio u tren oka.
Viđala sam ga kad je bio vrlo ljubazan i brižan.
Ali i kad je bio brutalan.
-Kojeg vraga radiš? -Šokirao bi vas.
Mislim da je u Bernieju bilo puno ljudi.
Bio je mnogo toga.
Zaključila sam da je pod velikim pritiskom.
Jutros je burza u velikom padu.
Na Wall Streetu je panika.
Nalozi za prodaju dionica dolaze od velikih ulagača,
malih ulagača, uzajamnih fondova
zabrinutih zbog inflacije, rasta kamata,
pada vrijednosti dolara i golemih proračunskih i trgovinskih deficita.
Ponedjeljak, 19. listopada 1987. g.
bio mi je jedan od najstrašnijih dana.
Od trenutka kad sam došla na posao i burza se otvorila u 9.30
pa sve do zatvaranja bila je ludnica.
Samo dva sata po otvaranju
Dow Jones pao je 200 bodova.
Nevjerojatna aktivnost.
Bilo je puno nervoze, ali i straha i panike.
U tom krahu svi su se rješavali dionica.
Telefoni su stalno zvonili i bili smo zatrpani zahtjevima.
Ljudi su urlali.
Bilo je kao u ratnoj zoni.
Sjećam se kako me tada nazvao ujak. Javila sam se. Počeo mi je pričati vic.
Rekla sam da ne mogu sad i sklopila slušalicu.
Morali smo održati uredno tržište.
Održavatelj vrijednosti spreman je kupovati dionice
i prodavati ih kao posljednja prilika.
Tako da smo samo mi kupovali.
Mnoge tvrtke nisu se javljale na telefon i sjećam se kako je Bernie vikao:
„Javljajte se. Mi ćemo se javljati na pozive.”
Javljali smo se i kupovali puno dionica.
Ja sam samo stiskala tipku
i zatvarala svoje tržište.
Činilo se da tome nema kraja.
Ludnica na Wall Streetu
s više od pola milijarda narudžba za prodaju.
Ne postoji jedinstven razlog.
Tu je na djelu mračna, sumorna psihologija.
To je panična prodaja.
Potpuna panika. Svi su poludjeli.
Za brokere i trgovce to je bila velika katastrofa.
Krvoproliće.
Iznenadni krah podsjetio je na taj dan u listopadu prije 58 godina,
na krah burze 1929. godine koji je izazvao Veliku depresiju.
Bilo je strašno i nepodnošljivo.
Katastrofa.
Ali Bernie nije bio uznemiren.
Zapravo je bio vrlo smiren.
To je jedan od razloga zbog kojih smo ga poštovali jer to je bio njegov novac.
Njegovo je ime pisalo na vratima i bilo dio imena naše tvrtke
i međi rijetkima smo poštivali svoje obveze. Ostali smo otvoreni.
Bernie Madoff nastavio je kupovati čak i kad su se drugi održavatelji tržišta
koji su imali obvezu otkupa dionica
i koji, čak i u slučaju da propadaju
moraju kupovati dionice, prestali javljati na pozive.
Niste ih mogli dobiti i obaviti transakciju.
Ali s Berniejem ste mogli.
Na Wall Streetu vladaju šok i nevjerica.
Wall Street je pet godina izgledao nezaustavljivo.
Vladalo je povjerenje.
A tad je došao taj listopad i Crni ponedjeljak.
Ne zna se koliko je novca Berniejev legitimni biznis izgubio 1987.,
ali zahvaljujući tome što se modernizirao
i imao suvremenu tehnologiju za komunikacije i trgovanje
uspio je cijelo vrijeme ostati otvoren i služiti svojim klijentima.
Zbog toga je dobio priznanje regulatora i Njujorške burze.
Svjedočio je pred Kongresom,
pomogao u uvođenju novih pravila
kako bi burza nastavila raditi za vrijeme krize poput Crnog ponedjeljka.
Ljudi su o Madoffu počeli govoriti
kao o čovjeku kojemu mogu vjerovati, o lojalnom čovjeku koji održava obećanja
i to je učvrstilo njegov ugled.
Počeo je služiti u industrijskim odborima.
Zvali su ga na regulativne razgovore
i triput su ga birali za predsjednika odbora NASDAQ-a.
Početkom 1990-ih bio je uglednik Wall Streeta kojemu su svi vjerovali.
Bernie se hranio tom činjenicom da je postao „glavni”.
Svidjelo mu se što su ga postavili na to postolje
i kako je to sve više slušao,
to mu je poštovanje postajalo draže.
Čitajte mi s usana,
neće biti novih poreza.
Imamo polijetanje.
Ljudi rade više nego ikad,
manje su vremena s djecom, rade noću i vikendima.
Poslovne novosti.
Porast vrijednosti tehnoloških dionica rezultirao je rekordnim vrijednostima.
Mislim da sam za Bernieja Madoffa počeo raditi 1991. godine.
Uživao je sjajan ugled.
„Bernie je sjajan. Mnogo pomaže zajednici.
Darežljiv je. Bit će ti dobro raditi za njega.”
Vrijednost dionica je rasla.
Bila je to tehnološka eksplozija.
Pojavio se internet.
Još više ljudi uključilo se u tržište.
Dow Jones je na internetu.
Možete vidjeti sve što vide trgovci dionicama na Wall Streetu.
Imali smo više posla, više klijenata.
To je bilo sjajno vrijeme za rad s dionicama
jer je tehnologija sve dodatno olakšala i zarada je naglo rasla.
Madoff je obrađivao između 5 i 7 % ukupnog volumena Wall Streeta,
što je golemi broj za malu tvrtku.
To se neće ubrzo promijeniti, osim ako se tržište ne ohladi.
Bernie sjajno razvija legitimni posao održavanja tržišta,
ali istodobno, bez puno fanfara,
razvija i tajni posao savjetovanja ulagača
koji drži ispod žita,
odvojeno od tog otvorenog posla.
U početku su ulagači zarađivali 11 % na kamatama,
ali on je davao 15, čak i 19 %.
Uvijek je ujednačeno profitabilan.
Ono što je počelo sredinom 60-ih
kao ležerni savjetodavni posao
nastavilo je rasti i rasti.
Avellino i Bienes i dalje su slali tonu novca
u ruke Bernieja Madoffa.
Avellino i Bienes svoj fond vode
vrlo ispod radara
i nikad ništa ne zapisuju,
sve dok jedan njihov suradnik,
zadužen za ukrupnjavanje ulaganja i privlačenje ljudi u taj fond,
ne prekrši prvu zapovijed Avellina i Bienesa
i stvori pisani trag.
Godine 1992. jedna brošura privukla je pozornost
Povjerenstva za vrijednosnice, SEC-ja.
BIVŠI GLAVNI INSPEKTOR SEC-ja
Na brošuri je doslovno pisalo:
„Nudimo 100 % sigurna ulaganja.
U 20 godina nismo imali lošu transakciju
i to je trgovanje bez rizika.”
SEC je pogledao tu brošuru i odmah shvatio
da je to razlog za uzbunu.
Ne možeš imati 100 % sigurno ulaganje.
Nema trgovanja bez rizika.
Istraga ih je odvela do njih dvojice, Franka Avellina i Michaela Bienesa.
Avellino i Bienes dobrovoljno su došli u SEC s odvjetnikom.
Htjeli su da im Avellino i Bienes zajedno daju iskaz.
Sjedio sam u sredini.
Mislim da mi je Bienes bio s lijeve, a Avellino s desne strane.
Došli smo do trenutka kad su ih pitali
koliko su novca skupili za ulaganje.
Mislim da je SEC očekivao da to bude oko deset milijuna.
Oni su se pogledali
i jedan od njih rekao je: „Mislim da smo skupili otprilike
444 milijuna dolara.”
Mislio sam da će osoblje SEC-ja pasti sa stolica.
Tih 444 milijuna bilo je jako mnogo za male ulagače.
Ranih 90-ih to je bilo mnogo novca.
Zaustavili su iskaz.
Otišli su razgovarati sa šefom ureda,
njujorškog ureda.
„Bože, pa što je ovo?”
Bili su izvan sebe.
Mislio sam da će šefu ureda otkazati srce.
SEC je posumnjao da je posrijedi neka prijevara,
ali mislili da iza te prijevare stoje Avellino i Bienes.
Tad su Frank Avellino i Michael Bienes objasnili
da je sve odluke o ulaganjima zapravo donosio Bernie Madoff.
Rekli su: „Ne gledajte nas, gledajte Bernieja Madoffa.”
SEC je od Bernieja Madoffa zatražio dokumente.
SEC je došao njuškati,
a Madoff se uplašio jer je sve to bila prijevara.
Madoff nikad ništa nije uložio preko tog savjetničkog biznisa.
Samo je ljudima uzimao novac
i govorio im da će ga uložiti, a nije.
Bilo je to fiktivno trgovanje.
Ponzijeva shema.
Ovo je Charles Ponzi 1919. godine.
Ponzi je dokazao svoju tvrdnju da u 90 dana može ostvariti profit od 50 %
i mudri su ga ljudi počeli slijediti.
Država je dokazala da je prevarant.
Klasična definicija Ponzijeve sheme uzimanje je Peteru da bi dao Paulu.
Kažeš Peteru da ćeš uzeti njegov novac i uložiti ga u nešto
te njemu dati zaradu.
No zapravo taj novac samo da Paulu.
Taj se proces nastavlja
jer stalno treba nove ulagače kako bi isplatio stare,
ali nema nikakvih ulaganja.
Kad je SEC 1992. godine počeo istraživati Avellina i Bienesa,
Madoff im je morao dokazati da je zbilja poslovao.
Obratio se Franku DiPascaliju kako bi lažirali dokumente
starim podacima i to predočili SEC-ju.
Frank DiPascali bio je Madoffova desna ruka.
Dugo je bio s njim.
Vodio je napajajuće fondove
i rukovao s mnogo novca.
Frank je bio tipični muškarac
i bio je vrlo bistar.
Frank DiPascali sjajno bi glumio mafijaša u filmu.
Bio je iz radničke klase
i bio je nevjerojatno lojalan.
DiPascali je sve to izveo spektakularno uspješno.
Počeo je stvarati lažnu dokumentaciju.
To je moralo izgledati stvarno, pravi podaci o trgovanju,
računi i fakture.
I to nije trebalo tek tako zavarati bilo koga.
To je trebalo zavarati SEC.
Kad je došao SEC, Bernie Madoff pokazao im je te lažne dokumente.
Povjerovali su u njih.
Ne znam koliko su ih pomno proučili.
Puno je ovisilo o njihovom pristupu.
Pa kolika je šansa da Madoff,
ili bilo tko od tih tipova
do te mjere sve lažira?
Godine 1992. SEC je zatvorio taj slučaj. Nisu ništa poduzeli
niti propisno istražili Bernieja Madoffa.
Umjesto toga su samo
natjerali Avellina i Bienesa da se odreknu svog posla
zato što su vodili neregistriranu ulagačku tvrtku.
SEC je zaključio da taj posao vode nezakonito
te da sav taj novac moraju povući iz Berniejeve tvrtke
i vratiti ga tim pojedincima.
Riječ je o 440 milijuna dolara,
a Bernie ih nema jer je sve to bila prijevara.
Tad se obratio trojici svojih najvećih i najstarijih ulagača.
Jeffry Picower, Carl Shapiro i Norman Levy
bili su među prvim pojedinačnim ulagačima
u Berniejevoj savjetničkoj tvrtki.
Tijekom godina ih je jako razveselio svojim uspjesima.
Tad ih je Bernie nagovorio da mu pomognu.
Bilo da su znali što radi
ili bili posve nesvjesni njegovih namjera,
skupili su taj novac
pa je Bernie mogao ispisati čekove
svim klijentima Avellina i Bienesa.
Pogodite što se dogodilo!
Nitko nije htio povrat novca! Sviđalo im se što Bernie radi.
Kad je SEC zatvorio Avellina i Bienesa,
mnogi njihovi klijenti otišli su izravno Madoffu.
Bernie mi je rekao da ćemo imati puno posla.
Rekao je da će biti puno poziva
i da će ljudi ulagati.
Mnogi su bili stariji ljudi.
Mnogi s Floride.
Nazvale bi udovice i rekle:
„Rekli su mi da nazovem. Želim uložiti 15 000 dolara.”
To je trajalo danima i danima.
Kad su Avellino i Bienes ispali iz igre,
bio sam pod velikim pritiskom tih ljudi
koji su živjeli od tog novca.
Ljudi iz SEC-ja rekli su mi
da slobodno mogu poslovati s tim ljudima,
da u tome nema ničeg lošeg.
Madoff se još nije registrirao kao savjetnik.
SEC-ju je to promaklo
i tako im je, nažalost, promakla jedna od najvećih prevara u povijesti.
Puno sam radio vodeći biznis prirodne hrane.
Poslije 20 g. odlučio sam se za mirovinu.
Prodao sam to za milijun.
Na kraju sam 100 000 dolara uložio preko Avellina i Bienesa.
Tek kad ih je SEC spriječio da rade
doznao sam da su Avellino i Bienes ulagali u Madoffa.
SEC je istražio Madoffa
i nisu našli dokaz prevare
pa sam uložio izravno preko Madoffa.
Obećao je redovitu zaradu,
u prosjeku 9 % na godinu.
To je bilo privlačno.
Nije obećavao čuda, samo redovitu zaradu.
Sve sam dobro istražio.
Čitao sam da je predvodnik u elektroničkom trgovanju.
Očito je bio vrlo uspješan i utjecajan.
To što SEC nije otkrio ništa sumnjivo
za mene je bilo poput odobrenja Madoffa
pa sam preko njega uložio 900 000 dolara.
Iznenada više nisu Avellino i Bienes prikupljali novac i slali ga Bernieju.
Tisuće ljudi uplaćivale su novac
u Berniejevu neregistriranu savjetničku tvrtku.
Glas o njemu širio se s klijenta na klijenta.
Rekli bi vam za vrijeme golfa,
u nekom filantropskom odboru.
Sve je poznatiji u svijetu elitnih financijskih menadžera.
I svi govore isto.
„Moraš uložiti preko Bernieja. Ne znamo kako to radi, ali čarobno je.”
Madoffov neregistrirani biznis
privlačio je ljude iz poznatih židovskih sveučilišta
i filantrope poput bivšeg logoraša Elieja Wiesela,
kao i bogate obitelji,
poput obitelji Katz i Wilpon,
vlasnike New York Metsa.
I tad se temeljna postavka Ponzijeve sheme morala promijeniti.
To je postalo nešto posve drugo. Uspio je zavarati SEC.
Preživio je istragu bez ogrebotine,
što ga je ohrabrilo pa je pomislio da je nedodirljiv. Nije bilo granica.
Njegov legitimni biznis davao mu je kredibilitet uspješnog čovjeka
i tad je dobio oko 5000 klijenata u svom savjetničkom biznisu.
Morao je još pojačati Ponzijevu shemu.
Treba mnogo više prostora
da bi Ponzijeva shema bila odvojena od legitimnog posla.
Unajmio je dodatni prostor
na 17 katu Lipsticka.
Unajmio je urede u kojima je kralj bio Frank DiPascali.
Neuredne, pretrpane, nimalo nalik na lijepe urede gore.
Ondje je ta Ponzijeva shema tijekom godina rasla eksponencijalno
i postala golema prevara.
Prijevod titlova: Ivan Zorić